Stjórnarfundur FFÁS 20. maí 2021
Mættar voru á skólasafn Garðaskóla í Garðabæ Ágústa Lúðvíksdóttir, Dröfn Vilhjálmsdóttir, Guðrún Ólafsdóttir, Halla Svavarsdóttir, Margrét Björnsdóttir, Þóra Jónsdóttir, Þórdís Steinarsdóttir og Þórunn Grétarsdóttir.

Könnun FFÁS
Könnun varðandi starfsemi og aðbúnað skólasafna var send út til 172 skóla. Þegar hafa borist svör frá 100 skólum en áminning um frekari svörun verður send félagsmönnum fljótlega. Ráðgert er að lesa úr niðurstöðum í haust og birta í kjölfarið opinbera skýrslu og skrifa blaðagrein.

Meðlimalisti
Meðlimalisti var uppfærður í excel og vistaður á google drive. Stefnt er að því að uppfæra hann og viðhalda reglulega. Þórunn mun áfram halda utan um listann, afla upplýsinga um nýja meðlimi og skrá þær. Ákveðið var að halda í gamla póstlistann hjá HÍ þó svo hann sé ekki í notkun.

Fjármál – Styrkir (Bókasafnssjóður) – skýrsla yfir starfsemi
Margrét mun greina frá stöðu reikninga á aðalfundi. Reynt verður að sækja um styrk í Bókasafnssjóð þegar úthlutun úr honum fer í gang.
Skrifa þarf skýrslu fyrir síðasta starfsár þar sem greint er frá samstarfi félagsins við Menntamálaráðuneytið, fundi með Bókasafnsráði, stofnun vefsíðu, könnun til félagsmanna, meðlimalista og aðkomu félagsins að Gerðubergsráðstefnunni.

Vefsíðan
Vefsíða fyrir félagið var stofnuð á árinu og gerð verður grein fyrir henni í skýrslu stjórnar.

Aðalfundur 
Næsti aðalfundur verður haldinn fimmtudaginn 16. september kl. 13:30 í Flataskóla. Dagskrá aðalfundar er skýrsla stjórnar og kosning nýrrar stjórnar. Einnig er ætlunin að vera með tvö fræðsluerindi. Stungið var upp á að leita til Elínborgar Siggeirsdóttur kennsluráðgjafa í tækni, nýsköpun og skólaþróun í Flataskóla og Guðrúnar Láru Pétursdóttur bókmenntafræðings. Ágústa hefur samband við Elínborgu og Dröfn talar við Guðrúnu Láru. Ganga þarf frá hvernig streymismálum verður háttað og ákveða veitingar. Þegar þetta er staðfest verður dagskrá auglýst á síðum félagsins og með tölvupósti.

Önnur mál
Rætt um lestrarhvatningu til nemenda.
Næsti stjórnarfundur var ákveðinn 2. september kl. 14:15 í Seljaskóla.
Fundarritari Halla Svavarsdóttir.
